Komisjoni määrus (EÜ) nr 420/98,

20. veebruar 1998,

millega muudetakse määrust (EMÜ) nr 1756/93, millega määratakse kindlaks piima ja piimatoodete põllumajandusliku ümberarvestuskursi rakendusjuhud

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 28. detsembri 1992. aasta määrust (EMÜ) nr 3813/92 ühise põllumajanduspoliitika raames kohaldatavate arvestusühiku ja ümberarvestuskursside kohta, [1] viimati muudetud määrusega (EÜ) nr 150/95, [2] eriti selle artikli 6 lõiget 2,

ning arvestades, et:

komisjoni määruse (EMÜ) nr 1756/93 [3] (viimati muudetud määrusega (EÜ) nr 569/96 [4]) lisa B osas määratakse kindlaks rakendusjuhud, mida kohaldatakse komisjoni 16. veebruari 1988. aasta määruse (EMÜ) nr 570/88 (või müügi kohta alandatud hindadega ning toetuse andmise kohta rõõsa koore, või ja kontsentreeritud või kasutamise korral pagaritoodete, jäätise ja teiste toiduainete valmistamiseks, [5] viimati muudetud määrusega (EÜ) nr 531/96 [6]) suhtes; kõnealune määrus on tunnistatud kehtetuks ja asendatud komisjoni määrusega (EÜ) nr 2571/97, [7] millega kehtestatakse muuhulgas võimalus toetuskorra raames kasutada märgistusaineta koort; määrust (EMÜ) nr 1756/93 tuleks muuta, et võtta arvesse kõnealuseid muudatusi;

määruse (EMÜ) nr 1756/93 lisa D osas määratakse kindlaks rakendusjuhud müüja poolt makstavate laokulude puhul, juhul kui riiklikuks sekkumiseks pakutud või või lõssipulber ei vasta komisjoni 28. veebruari 1995. aasta määruse (EÜ) nr 454/95 (milles sätestatakse või- ja kooreturul sekkumise üksikasjalikud eeskirjad, [8] viimati muudetud määrusega (EÜ) nr 419/98 [9]) artiklis 2 ning komisjoni 22. veebruari 1996. aasta määruse (EÜ) nr 322/96 (millega nähakse ette lõssipulbri riikliku ladustamise üksikasjalikud rakenduseeskirjad, [10] viimati muudetud määrusega (EÜ) nr 419/98) artiklis 1 sätestatud tingimustele; laokulude kindlaksmääramisel võetakse arvesse komisjoni 12. detsembri 1990. aasta määruse (EMÜ) nr 3597/90 (sekkumisametite poolt põllumajandustoodete kokkuostu, ladustamist ja müüki hõlmavaid sekkumismeetmeid käsitlevate raamatupidamiseeskirjade kohta, [11] viimati muudetud määrusega (EÜ) nr 1392/97 [12]) artikli 7 lõiget 2; ühtsuse tagamiseks tuleks eelpool nimetatud rakendusjuhud asendada viidetega määruse (EMÜ) nr 3597/90 artikli 7 lõikes 2 sätestatud rakendusjuhtudele;

käesoleva määrusega ettenähtud meetmed on kooskõlas piima- ja piimatooteturu korralduskomitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Määruse (EMÜ) nr 1756/93 lisa muudetakse järgmiselt.

1. B. II osa punkt 6 asendatakse järgmisega:

"Määrus | Asjaomased summad | Kohaldatav põllumajanduslik ümberarvestuskurss |

6.(EÜ) nr 2571/97 | Artikli 16 lõike 2 punktis d osutatud pakkumismenetluse käigus heakskiidetud pakkumishind | Maksmise kuupäeval kehtiv põllumajanduslik ümberarvestuskurss" |

2. B. III osa punkt 4 asendatakse järgmisega:

"Määrus | Asjaomased summad | Kohaldatav põllumajanduslik ümberarvestuskurss |

4.(EÜ) nr 2571/97 | A.Artikli 16 lõike 3 punktis d osutatud pakkumismenetluse käigus heaskiidetud toetuse summa | i)Artikli 6 lõikes 1 osutatud märgistusainete lisamise kuu esimesel päeval kehtiv põllumajanduslik ümberarvestuskurssii)Vastavalt artikli 22 lõike 3 punkti b alapunktile i toodetud kontsentreeritud või tootmiskuu esimesel päeval kehtiv põllumajanduslik ümberarvestuskurssiii)Märgistusaineteta või artiklis 8 nimetatud vahesaadustesse või artikli 4 lõikes 1 nimetatud lõppsaadustesse lisamise kuu esimesel päeval kehtiv põllumajanduslik ümberarvestuskurssiv)Märgistusaineteta või artikli 4 lõike 1 punktis B nimetatud lõppsaadustesse lisamise kuu esimesel päeval kehtiv põllumajanduslik ümberarvestuskurss. Kui artiklis 11 osutatud tähtpäev on möödas, kohaldatakse selle kuu esimesel päeval kehtinud põllumajanduslikku ümberarvestuskurssi, mil tähtaeg lõppes. |

| B.Summa, mille võrra vähendatakse toetust vastavalt artikli 22 lõike 4 kolmandale lõigule | Tähtaja lõppemise kuu esimesel päeval kehtinud põllumajanduslik ümberarvestuskurss."; |

3. D osa punkti 2 alapunktis A asendatakse sõnad "Artikli 6 lõike 1 tähenduses vastuvõtmise kuupäeval kehtiv põllumajanduslik ümberarvestuskurss" sõnadega "Määruse (EMÜ) nr 3597/90 artikli 7 lõike 2 punktides a ja b osutatud põllumajanduslik ümberarvestuskurss".

4. D osa punkti 3 alapunktis A asendatakse sõnad "Asjaomaste kaupade ülevõtmise kuupäeval kehtiv ümberarvestuskurss" sõnadega "Määruse (EMÜ) nr 3597/90 artikli 7 lõike 2 punktides a ja b osutatud põllumajanduslik ümberarvestuskurss".

Artikkel 2

Käesolev määrus jõustub seitsmendal päeval pärast selle avaldamist Euroopa ÜhendusteTeatajas.

Käesoleva määruse artikli 1 lõikeid 1 ja 2 kohaldatakse pakkumismenetluste suhtes, mille pakkumiste esitamise tähtaeg on pärast 1. jaanuari 1998.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 20. veebruar 1998

Komisjoni nimel

komisjoni liige

Franz Fischler

[1] EÜT L 387, 31.12.1992, lk 1.

[2] EÜT L 22, 31.1.1995, lk 1.

[3] EÜT L 161, 2.7.1993, lk 48.

[4] EÜT L 80, 30.3.1996, lk 48.

[5] EÜT L 55, 1.3.1988, lk 31.

[6] EÜT L 78, 28.3.1996, lk 13.

[7] EÜT L 350, 20.12.1997, lk 3.

[8] EÜT L 46, 1.3.1995, lk 1.

[9] EÜT L 52, 21.2.1998, lk 20.

[10] EÜT L 45, 23.2.1996, lk 5.

[11] EÜT L 350, 14.12.1990, lk 43.

[12] EÜT L 190, 19.7.1997, lk 22.

--------------------------------------------------